[ca] Actualment, el teixit empresarial en l'àmbit nacional està compost majoritàriament per empreses amb menys de 50 treballadors i representen un sector crucial de l'economia. Així, l'objectiu d'aquest treball ha estat estudiar la relació entre la satisfacció laboral, el burnout i la fatiga laboral en les persones treballadores de les petites i mitjanes empreses de les Terres de l'Ebre. Inicialment, es planteja una recerca bibliogràfica sobre la satisfacció laboral, el burnout i la fatiga laboral, des d'una perspectiva general, i posteriorment es fa un repàs de la literatura més rellevant relacionant els conceptes amb el sector de les petites i mitjanes empreses (PIMEs), intentant recollir el màxim de referències específiques sobre l'aplicació dels conceptes. A continuació s'han valorat els diferents instruments de mesura i finalment s'ha decidit utilitzar-ne quatre: una enquesta personal sociolaboral i demogràfica dissenyada per la investigadora, el qüestionari S10/12 de Meliá i Peiró per avaluar la satisfacció laboral, el Multidimensional Fatigue Inventory (MFI) versió breu de Boada-Grau, De-Diego, De-Llanos-Serra i Vigi Colet per mesurar la fatiga laboral i l'escala de Maslach Burnout Inventory (MBI) per avaluar el burnout. L'elecció d'aquests instruments es justifica per la idoneïtat per aplicar-los a aquest sector en específic i també amb l'objectiu d'intentar aconseguir el màxim nombre de respostes. L'enquesta que engloba els quatre instruments va ser enviada a persones treballadores d'empreses fins a 50 treballadors de les Terres de l'Ebre, formant així la mostra objecte d'investigació. Un cop obtingudes les respostes, s'ha comprovat que existeix una relació directa entre la satisfacció laboral i la fatiga laboral i el burnout respectivament.

[en] Currently, the national business fabric is mainly made up of companies with less than 50 employees and represents a crucial sector of the economy. Thus, the objective of this work has been to study the relationship between job satisfaction, burnout, and work fatigue in workers in small and medium-sized enterprises in the Terres de l'Ebre region. Initially, a bibliographic review of job satisfaction, burnout, and work fatigue is proposed from a general perspective. Subsequently, a review of the most relevant literature relating the concepts to the sector of small and medium enterprises (SMEs) is carried out, trying to collect as many specific references as possible on the application of the concepts. Next, the different measuring instruments are evaluated and finally it is decided to use four: a personal socio-labor and demographic survey designed by the researcher, the S10/12 questionnaire by Meliá and Peiró to assess job satisfaction, the Multidimensional Fatigue Inventory (MFI) short version by Boada-Grau, De-Diego, De-Llanos-Serra and Vigi Colet to measure work fatigue and the Maslach Burnout Inventory (MBI) scale to assess burnout. The choice of these instruments is justified by the suitability to apply them to this specific sector and also with the aim of trying to get the maximum number of answers. The survey that includes the four instruments was sent to people working in companies with up to 50 workers in the Terres de l'Ebre, thus forming the sample subject to investigation. Once the answers were obtained, it was verified that there is a direct relationship between job satisfaction and work fatigue and burnout respectively.